Песьня крамнікаў
Песьню крамнікі так засьпявалі
На палетках нарогам сахі:
„Мы ніколі-б вось так ня блукалі,
Мы ніколі-б вось так не сьпявалі
На палетках нарогам сахі…

І калі нашы пальцы худыя,
Што прывыклі да шалі, вагі,
Маглі песьціць жыты залатыя,
Падстрыгаць сенакосы густыя,
Растрасаць радасьць-сум на лугі?..

Нашы шпаркія ногі сьвітаньнем
Не сьпяшалі-б ніколі сюды, —
Дык жыцьцё набрыло на змаганьне,
На страхоцьце, мучэньні, стагнаньні,
Ушчаміла за карак: — Ідзі!!!

І прайшло, праняслося, сканала
Усё тое, чым жылі, былі“…
......
Гэтым крамнікі песьню канчалі…
І зазьзялі зялёныя далі, —
Ахінула праменьне палі.

Вершы Ізі Харыка
Пераклады Ізраіля Плаўніка
Пераклады з ідыш
Творы 1928 года
Маладняк (часопіс)